tomron87/hebrew-wikipedia-sentences-corpus huggingface dataset:
באליפות אירופה בשנת 2017, שנערכה בוורשה, הוא זכה במדליית הכסף לאחר שניצח בחצי הגמר את חוסיין חלמורזייב הרוסי והפסיד בגמר לאלכסנדר קוקול הסרבי.
באליפות העולם 2018 שנערכה בבאקו זכה קלרז'ה במדליית הארד.
הוא הגיע עד שלב חצי הגמר, שבו הפסיד לאיוון מוראלס הקובני, ונשר לקרב על מדליית הארד, שבו גבר באיפון על אדוארד טריפל הגרמני.
קלרז'ה התחרה בגראנד פרי תל אביב 2019 וזכה במדליית הזהב לאחר שניצח בגמר את ניקולס מונגאי האיטלקי.
באליפות העולם 2019, שנערכה בטוקיו, זכה פעם נוספת במדליית הארד.
ברבע הגמר הפסיד לנואל ואן 'ט אנד ההולנדי, שזכה בסופו של דבר במדליית הזהב, ובבית הניחומים ניצח את ממדלי מהדייב האזרי ואת מרקוס נימן השוודי.
באולימפיאדת טוקיו 2020, קלרז'ה זכה יחד עם נבחרת צרפת במדליית הזהב בתחרות הקבוצתית לאחר שניצחו בגמר את נבחרת יפן.
בתחרות האישית הוא הודח בסיבוב השלישי לאחר ניצחון אחד והפסד אחד.
שנה קטגוריה עיר מדינה 2016 גראנד פרי אלמטי 2019 גראנד פרי תל אביב
אקסל בולטהאופסט הוא עיתונאי ומנחה טלוויזיה גרמני.
בולטהאופסט נולד בסקסוניה התחתונה, הוא למד היסטוריה וספרות באוסנבריק ובהמבורג, במהלך לימודיו באוניברסיטה החל לעבוד במערכת של עיתון ולאחר סיומם החל לעבוד בתחנת הטלוויזיה הציבורית "Norddeutscher Rundfunk", שם הגיש בין היתר את המגזין הטלוויזיוני "Jetzt kommt's" ואת התוכנית "LebensArt".
בשנת 1994 עבר לעבוד ברשת הטלוויזיה "MDR" וב-2000 היה בין הזוכים בפרס במבי (Bambi Award), פרס טלוויזיה גרמני.
בשנים 1997 ו-1998 הנחה את טקס פרסי המוזיקה "Echo Music Prize".
מ-1998 ועד 2003 הנחה את "Grand Prix Eurovision de la Chanson", קדם האירוויזיון הגרמני.
מ-2000 ועד 2003 היה הדובר של הניקוד הגרמני בתחרות.
ב-2006 לקח חלק בעונה הראשונה של "רוקדים עם כוכבים" של גרמניה אך הודח בשלב הראשון.
בולטהאופסט גם הבן-זוג שלו בלייפציג.
אוסטין ווטסון (נולד ב-4 בספטמבר 1986) הידוע יותר בשם במה, אקסייבר וודס (Xavier Woods) הוא מתאבק אמריקאי, המופיע בארגון ההיאבקות WWE, בתוכנית הדגל Raw.
נכון לינואר 2022, לערוץ היוטיוב שלו (UpUpDownDown) יש למעלה משני מיליון מנויים.
וודס נולד בקולומבוס שנמצאת בג'ורג'יה, ארצות הברית.
סיים תואר ראשון ושני בפסיכולוגיה ופילוסופיה באוניברסיטת פורמן בקרוליינה הדרומית.
וודס החל את שנותיו הראשונות בארגון TNA.
וודס, תחת שם הבמה קריד, השתתף בטורניר הזוגות ("Super J") כשותף של קוטה איבושי.
קריד ואיבושי הודחו מהטורניר על ידי גדו וקושידה.
קריד חזר לארגון ביוני, הוא חבר לטוגי מאקאבה ולטומוהקי הונמה והשתתף איתם בטורניר של צוותים שכוללים שלושה מתאבקים בכל צוות, אחרי שבסיבוב הראשון השלושה ניצחו את קנטארו שיגה, מאקוטו האשי, וטמון הונדה, הם הודחו בסיבוב השני על ידי שינסקה נקאמורה, טומהירו אישי, ומאסאטו טאנקה.
ביוני, קריד השתתף בטורניר ה-ECWA, בסיבוב הראשון הדיח את בריאן מילונאס.
בסיבוב השני את יו - גן, ובגמר את תומאסו צ'אמפה, וזכה בטורניר.
וודס חתם על חוזה פיתוח ביולי 2010 עם ה-WWE, והשתמש בשמו האמיתי.
הוא ערך את הופעת הבכורה שלו בארגון הפיתוח שלהם, FCW בקרב זוגות, שם הוא ופרסי ווטסון הפסידו לדוני מארלו ולברודוס קליי.
לאחר מכן, עבר להיקרא באופן רשמי אקסייבר וודס.
הוא חבר לווס בריסקו, ובתחילת נובמבר ניצחו את ג'וני קורטיס ודריק בייטמן, וזכו באליפות הזוגות של FCW.
וודס ובריסקו נאלצו לסיים את השותפות שלהם אחרי שבריסקו נפצע.
לאחר מכן, וודס היה בצוות עם מרקוס אוונס והשניים נאבקו נגד טייטוס אוניל ודמיאן סנדאו, אך הפסידו.
לאחר מכן, וודס עשה את ההסבה לקריירת יחידים.
לאחר שה-FCW עבר מיתוג מחדש ל-NXT, ערך וודס את הופעת הבכורה שלו בסוף אוקטובר 2012, והפסיד ללאו קרוגר.
וודס התחיל אחר כך להיות בגימיק של מעריץ תרבות שנות ה-90', משחקים וסדרות מהתקופה הזו.
לאחר שעלה לסגל הראשי, הפסיק להשתמש בגימיק הזה.
ב-18 בנובמבר 2013, ערך וודס את הופעת הבכורה שלו עם שותפו לשעבר מארגון TNA, R-טרות', והשניים ניצחו את 3MB (דרו מקינטייר וג'ינדר מהאל).
בשבוע לאחר מכן בתוכנית Raw, ניצח אקסייבר בהופעת הבכורה שלו כמתאבק יחיד, את הית' סלייטר.
לאחר מכן, וודס פתח בפיוד נגד ברודוס קליי, לאחר שקליי השתמש במוזיקת הכניסה שלו.
ההפסד הראשון של וודס הגיע ב-2 בדצמבר, לאחר שהפסיד ביחד עם R-טרות' לקליי ולטנסאי.
בקרב החוזר, ניצחו וודס ו-R-טרות' את קליי וטנסאי.
וודס הפסיד בקרב יחידים לקליי, אך ב-11 בדצמבר, ניצחו וודס ו-R טרות' את קליי וטנסאי והביאו לסיום הפיוד שלהם בתוכנית המיין איבנט.
וודס ו-R-טרות' התמודדו מול אנטוניו סזארו וג'ק סוואגר בתוכנית מיין איבנט, והפסידו.
ברסלמניה 30, התחרה וודס בקרב הבאטל רויאל המסורתי על שם אנדרה הענק, אך הפסיד.
וודס וטרות' פתחו בפיוד קצר נגד רוסב, והפסידו במפגשי יחיד.
לאחר מכן, תמה השותפות בין וודס לטרות'.
וודס התחרה בקרב באטל רויאל שהשתתפו בו 20 מתאבקים על אליפות ארצות הברית, אך הפסיד.
לאחר שקופי קינגסטון וביג אי רשמו עוד הפסד שנוסף לשרשרת ההפסדים שלהם, לאחר מכן, וודס הציע להם לאחד כוחות והשניים קיבלו את ההצעה שלו.
השניים ניצחו את טייטוס אוניל והית' סלייטר בתוכנית מיין איבנט, בזמן שוודס מילא תפקיד פרשני.
ב-3 בנובמבר בתוכנית Raw, וודס, ביג אי וקופי קינגסטון הציגו אותם באופן רשמי כצוות הניו דיי.
הם ערכו את הופעת הבכורה שלהם כקבוצה ב-28 בנובמבר נגד קורטיס אקסל, טייטוס אוניל והית' סלייטר, כשהם רשמו ניצחון בקרב.
ברסלמניה 31, התמודדו הניו דיי בקרב הבאטל רויאל המסורתי.
וודס הודח מהקרב על ידי ביג שואו, שגם ניצח בקרב.
הניו דיי הפכו להילים (דמויות רעות), ואקסייבר בפרט, שהיה עוזר בדרכים לא חוקיות לנצח את הקרב.
באירוע חוקי אקסטרים, ניצחו קופי קינגסטון וביג אי את טייסון קיד וסזארו אחרי התערבות של וודס.
בקרבות החוזרים בפייבאק ובסמאקדאון, ניצחו שוב הניו דיי לאחר התערבויות חוזרות של וודס.
באירוע תא ההדחות, הניו דיי שמרו על תוארם וניצחו את הקרב בקרב תא ההדחות הראשון בהיסטוריה לזוגות.
באירוע כסף בבנק, הפסידו הניו דיי לפריים טיים פליירז (דארן יאנג וטייטוס אוניל).
ביג אי וקופי קינגסטון גם הפסידו את הקרב החוזר, באירוע באטלגראונד, אך זכו בפעם השנייה באליפות הזוגות אחרי שבאירוע סאמרסלאם, ניצחו את הלוס מטאדורס, הלוצ'ה דראגונז, והפריים טיים פליירז.
למחרת בתוכנית Raw, הביסו קופי קינגסטון וביג אי את הלוצ'ה דראגונז, אך לאחר הקרב, הדאדלי בויז ביצעו את חזרתם לארגון ותקפו אותם לאחר שביצעו על וודס את מהלך הסיום המשותף שלהם, ה-3D.
באירוע לילה של אלופים, הניו דיי התאבקו נגד הדאדלי בויז והפסידו אחרי פסילה, אבל שמרו את התואר אצלם.
לקראת סוף ספטמבר, בתוכנית Raw, וודס איתגר את ג'ון סינה לקרב על אליפות ארצות הברית אך נפסל אחרי שקינגסטון וביג אי התערבו בקרב שוודס עמד להפסיד.
לאחר מכן, הדאדלי בויז נכנסו לזירה במטרה לעזור לסינה.
מעשים אלו הובילו לקביעת קרב שלושה נגד שלושה, הדאדלי בויז וסינה נגד הניו דיי, בקרב שבסופו הניו דיי ניצחו.
בגיהנום בכלוב, הניו דיי ניצחו את הדאדלי בויז אחרי שקופי קינגסטון הצמיד את באבא ריי.
באירוע TLC, הניו דיי שמרו על התואר שלהם לאחר שניצחו בקרב סולם את האוסוס והלוצ'ה דראגונז.
ברויאל ראמבל, התמודדו הניו דיי נגד האוסוס וניצחו.
לאחר מכן, בפאסטליין הפכו שוב לדמויות טובות ונכנסו לפיוד עם חברי ליגת האומות.
באירוע רואדבלוק, ניצחו הניו דיי את שיימוס ואת המלך בארט (שניים מחברי ליגת האומות).
ברסלמניה 33, הפסידו הניו דיי לליגת האומות, אך הקרב לא היה על האליפות הזוגות, לכן הם עדיין החזיקו בתואר.
הניו דיי ניצחו באירוע חוקי אקסטרים את איידן אינגליש וסיימון גוץ'.
באירוע כסף בבנק, ניצחו הניו דיי בקרב זוגות מרובע את אינגליש וגוץ', לוק גאלוס וקארל אנדרסון, ואת אנזו וקאס.
לאחר הדראפט, נשלחו הניו דיי לתוכנית Raw.
ב-22 ביולי, קבעו היסטוריה בכך שהפכו לצוות עם תקופת הכהונה הארוכה ביותר כאלופים לאחר שוודס הצמיד את כריס ג'ריקו בקרב זוגות משולש, והפכו לאלופי הזוגות של Raw.
באירוע התנגשות של אלופים, ניצחו הניו דיי את גאלוס ואנדרסון ושמרו על התואר שלהם.
גם בקרב החוזר ביניהם ב-Raw, ניצחו הניו דיי.
הניו דיי נבחרו לקפטנים של סדרת ההישרדות בקרב הזוגות, הם היו הראשונים שהודחו מהקרב, אך הקבוצה שלהם (Raw) עדיין ניצחה.
לאחר מכן, ניצחו את סזארו ושיימוס בראו ולאחר מכן גם את ה"מועדון" (AJ סטיילס, גאלוס ואנדרסון).
באירוע רואדבלוק, לאחר 483 ימים כאלופים, הפסידו הניו דיי את תואר אלופי הזוגות של Raw לאחר שהפסידו לסזארו ושיימוס.
ברסלמניה 33 הם שימשו כמנחים של האירוע.
הם הפסידו לריבייבל (דאש ויילדר וסקוט דוסון) בתוכנית Raw שלאחר רסלמניה.
הניו דיי עברו לסמאקדאון במסגרת הסופרסטאר שייקאפ, והתחילו בפיוד נגד אלופי הזוגות של סמאקדאון, האוסוס.
באירוע כסף בבנק, הם ניצחו את הקרב בספירה ובשל כך לא זכו בתארים.
בבאטלגראונד, הניו דיי ניצחו את האוסוס וזכו באליפות הזוגות של סמאקדאון.
באירוע סאמרסלאם, שנערך באוגוסט, הניו דיי הפסידו את אליפות הסמאקדאון לאוסוס.
בהמשך, וודס נפצע בברכו והופיע בעיקר בקטעים מאחורי הקלעים.
ב-12 בספטמבר בתוכנית סמאקדאון, ניצחו ביג אי וקופי קינגסטון את האוסוס והחזירו את אליפות הזוגות של סמאקדאון, אבל הפסידו לאוסוס את התואר בחזרה באירוע גיהנום בכלוב.
באירוע סדרת ההישרדות, התמודדו הניו דיי נגד צוות המגן, אך הפסידו.
באירוע התנגשות של אלופים, הם התמודדו בקרב זוגות מרובע על אליפות הזוגות של סמאקדאון, אך הפסידו.
בדצמבר, דניאל בריאן הכריז על טורניר בן שמונה אנשים על אליפות ארצות הברית.
וודס נטל בו חלק, הוא ניצח את איידן אינגליש בסיבוב הראשון, אך הפסיד לג'ינדר מהאל בהמשך.
ברויאל ראמבל, וודס נכנס כמספר ה-12, אך הודח על ידי אותו מהאל.
באירוע פאסטליין, הניו דיי התמודדו מול האוסוס, אך הקרב נקטע על ידי אריק רואן ולוק הארפר.
ברסלמניה 34, נקבע קרב זוגות משולש בין האוסוס, הניו דיי ולוק הארפר ואריק רואן, כאשר האחרונים הם אלו שניצחו וזכו באליפות הזוגות של סמאקדאון.
לאחר מכן, הניו דיי הובסו על ידי האוסוס בקרב שהמנצחים בו יתמודדו מול הארפר ורואן באירוע הרויאל ראמבל הגדול ביותר בערב הסעודית.
במופע המקדים לאירוע חוקי אקסטרים, הפסידו הניו דיי לסאניטי בקרב שולחנות.
הניו דיי השתתפו בטורניר על אליפות הזוגות של סמאקדאון, הם ניצחו את סאניטי בסיבוב הראשון, לאחר מכן הם ניצחו את סזארו ושיימוס מה שקבע שהם יתמודדו מול הארפר ורואן בסאמרסלאם.
הם ניצחו בפסילה, אך בעקבות זאת התואר נשאר אצל הארפר ורואן.
יומיים לאחר מכן בסמאקדאון, הניו דיי ניצחו את הארפר ורואן בקרב ללא חוקים וזכו בפעם השלישית באליפות הזוגות של סמאקדאון.
לעומת זאת, בפרק ה-1000 של סמאקדאון, איבדו אותם מחדש לשיימוס וסזארו.
ברויאל ראמבל, שנערך ב-27 בינואר 2019, וודס התחרה בקרב הרויאל ראמבל המסורתי, אך הודח על ידי דרו מקינטייר.
ברסלמניה 35, קופי קינגסטון (חבר קבוצתו של וודס בניו דיי) זכה באליפות ה-WWE לאחר שניצח את דניאל בריאן, אך התנאי לקיום הקרב היה שוודס וביג אי, ינצחו את הקרב הגאונטלט שלהם.
הם עמדו באתגר ובדרך ניצחו את גאלוס ואנדרסון, נקאמורה ורוסב, שיימוס וסזארו, האוסוס ואת דניאל בריאן ואריק רואן.
באירוע חוקי אקסטרים, ניצחו וודס וביג אי את Heavy Machinery (אוטיס וטאקר) ואת בריאן ורואן, בשביל לזכות בפעם הרביעית באליפות הזוגות של הסמאקדאון.
באירוע התנגשות של אלופים, שנערך ב-15 בספטמבר, וודס וביג אי איבדו את התארים לאחר שהפסידו לריבייבל.
ב-24 בספטמבר, ביג אי ואקסבייר וודס ניצחו את The B-Team (בו דאלאס וקורטיס אקסל).
וודס עושה דוקטורט בפסיכולוגיה חינוכית באוניברסיטת קפלה.
יש לו ערוץ יוטיוב מצליח בשם UpUpDownDown שבעל יותר מ-2 מיליון מנויים, בנוסף לכך, לוודס גם חשבון באתר טוויץ'.
אליפות במשקל כבד של DSW (פעם אחת)
אליפות הזוגות של FCW (פעם אחת) - ביחד עם ווס בריסקו
אליפות הזוגות העולמית של TNA (פעם אחת) - ביחד עם ג'יי לית'ל
אליפות העולם לזוגות של ה-WWE/Raw (5 פעמים) - ביחד עם ביג אי וקופי קינגסטון (2), וקופי קינגסטון (3)
אליפות הזוגות של סמאקדאון (7 פעמים) -ביחד עם ביג אי וקופי קינגסטון
אליפות הזוגות של NXT (פעם אחת) - ביחד עם קופי קינגסטון
צמד השנה (2019) - ביחד עם ביג אי וקופי קינגסטון
שנהפרסקטגוריהתוצאהמקור2023פרסי בחירת הילדים של ניקלודיאוןיוצר תוכן אהוב
אקסל טוואנזב הוא כדורגלן אנגלי ממוצא קונגולזי המשחק בעמדת הבלם והמגן הימני בברנלי מהפרמייר ליג ובנבחרת הרפובליקה הדמוקרטית של קונגו.
טוואנזב שיחק באקדמית הילדים של מנצ'סטר יונייטד מאז שהיה בן שמונה.
עמדתו בהתחלה הייתה עמדת הקשר האחורי אך לבסוף הוא הוסב אחורנית לעמדת הבלם והמגן בגלל היכולות ההגנתיות הטובות שלו ועקב חוסר הדיוק שלו במסירות במרכז המגרש.
במאי 2015, טוואנזב זכה בתואר השחקן הצעיר המצטיין של הקבוצה בעונת 2014/15.
ב-31 באוקטובר 2015 הוא היה חלק מהסגל של מנצ'סטר יונייטד הבוגרת בפעם הראשונה במשחק מול קריסטל פאלאס בו ישב על הספסל במהלך כל המשחק ולא שיחק כלל.
את הופעתו הראשונה בקבוצה הבוגרת של מנצ'סטר יונייטד ערך טוואנזב ב-29 בינואר 2017, כאשר החליף בדקה ה-68 של משחק הגביע האנגלי את טימוטי פוסו מנסה במהלך ניצחון הקבוצה 0–4 על ויגאן את'לטיק.
ארבעה ימים לאחר המשחק חתם טוואנזב על חוזה ארוך טווח ביונייטד עד 2020 עם אפשרות להארכה של עונה נוספת.
ב-7 במאי 2017, טוואנזב פתח לראשונה בבוגרים בהפסד של יונייטד 0–2 לארסנל במסגרת הפרמייר ליג האנגלי.
בסוף עונת 2016/17 הוא זכה בתואר שחקן המילואים המצטיין של מנצ'סטר יונייטד.
עונת 2018/19 וההשאלה לאסטון וילה
את עונת 2018/19 פתח טוואנזב כשחקן יונייטד לאחר שבעונה הקודמת פתח רק בשלושה משחקים כשחקן מחליף בעונה זו הוא לא שיחק כלל במנצ'סטר יונייטד ולכן ב-25 בינואר 2018, הוא יצא להשאלה באסטון וילה ששיחקה אז בצ'מפיונשיפ (הליגה האנגלית השנייה) עד לסוף העונה וזאת כדי לקבל הזדמנויות לשחק.
טוואנזב זכה להזדמנויות רבות באסטון וילה ובאותה עונה שנחשבת לעונת הפריצה המקצועית של טוואנזב בשל העובדה ששיחק ב-30 משחקים והיה חלק משמעותי בעלייה של אסטון וילה בחזרה לפרמייר ליג.
לאחר העונה המוצלחת באסטון וילה השאלתו של טוואנזב הסתיימה והוא חזר לשחק במנצ'סטר יונייטד של המאמן אולה גונאר סולשיאר שנתן לו לשחק כמעט בקביעות בהגנה בתפקיד הבלם או בתפקיד המגן כחלק מרוטציה בין שחקני ההגנה בקבוצה.
ב-25 בספטמבר 2019, טוואנזב פתח את משחק גביע הליגה האנגלי של יונייטד מול רוצ'דייל כאשר הוא עונד את סרט הקפטן על זרועו בפעם הראשונה באופן סמלי, זאת הייתה הפעם הראשונה בהיסטוריה של מנצ'סטר יונייטד ששחקן שנולד ביבשת אפריקה שימש כקפטן של הקבוצה.
טוואנזב התחיל את הקריירה הבינלאומית שלו ביוני 2016 בנבחרת אנגליה עד גיל 19 נגד נבחרת מקסיקו.
הוא זומן לאחר מכן באותה השנה לנבחרת אנגליה עד גיל 20 וניצח בכל שלושת משחקיו בטורניר גביע העולם עד גיל 20 בו לבסוף נבחרת אנגליה זכתה.
ב-10 בנובמבר 2017, טוואנזב שיחק בנבחרת אנגליה בכדורגל עד גיל 21 במשחק בודד מול נבחרת אוקראינה עד גיל 21.
טוואנזב נולד בבוניה שברפובליקה הדמוקרטית של קונגו במרכז אפריקה, למשפחה קשת יום.
טוואנזב סיפר שבילדותו לא תמיד היה למשפחתו די כסף כדי לקנות לו אוכל והוא נאלץ לגנוב אוכל ומוצרי צריכה בסיסיים כשהיה ילד קטן.
טוואנזב מספר כי כבר בילדותו באפריקה הוא אהב לשחק כדורגל, אך הוא מעיד על עצמו שהוא אף פעם לא באמת היה כדורגלן טוב בין היתר כי הוא טוען שאין לו שליטה טובה בכדור.
התפנית בחייו של טוואנזב התרחשה ב-2003 כאשר טוואנזב ומשפחתו הצליחו לבסוף להגר לממלכה הבריטית.
ב-2005 טוואנזב התקבל לאקדמיית הילדים של מנצ'סטר יונייטד.
אקסים בנק הודו הוא מוסד פיננסי גדול ומוביל בהודו, המספק שירותים פיננסיים מגוונים ללקוחות מכל רחבי העולם.
המטה הראשי של הבנק נמצא בעיר מומבאי ומלבדו מפעיל הבנק עוד 12 סניפים ברחבי הודו, סניף בלונדון ובסניף נוסף בוושינגטון הבירה.
הבנק הוא בבעלות מלאה של ממשלת הודו והוקם בשנת 1982 כחלק מחוק לאומי להקמת תאגיד הודי שייקרא בנק ייצוא-ייבוא.
מטרת הבנק היא לספק קו אשראי ליצואנים ויבואנים ולשמש כאמצעי לקידום הסחר הבינלאומי של המדינה}}.
הבנק מנוהל על ידי מועצת מנהלים המונה נציגים מהבנק המרכזי של הודו, נציגי ממשלה הודיים ואישים בכירים נוספים מהמגזר הפיננסי.
היקף ההלוואות שאישר הבנק בין השנים 2018–2017, עמד על סך של כ-978 מיליארד רופי (כ-13.5 מיליארד דולר).
בחודש מרץ 2008 סיפק הבנק אשראי של 100 מיליון דולר למימון פרויקט סלילת כבישים ובניית תשתיות חשמל לממשלת נפאל.
בחודש פברואר 2019 סיפק הבנק אשראי של 200 מיליון דולר למימון פרויקט בתחום הדיור והתשתיות לממשלת אוזבקיסטן.
בחודש מרץ 2019 סיפק הבנק אשראי של 83 מיליון דולר למימון פרויקט בתחום אנרגיה סולארית ברפובליקה הדמוקרטית של קונגו.
בחודש מרץ 2019 סיפק הבנק אשראי של 800 מיליון דולר למימון פרויקטים ברפובליקת המלדיביים.
בחודש אוגוסט 2019 סיפק הבנק אשראי של 38 מיליון דולר לפרויקט תעשייתי, בתחום מערכות מים, לרפובליקת מוזמביק.
בחודש אוקטובר 2019 סיפק הבנק אשראי של 30 מיליון דולר לרפובליקה של סיירה לאון.
בחודש נובמבר 2019 סיפק הבנק אשראי של 30 מיליון דולר לטובת פרויקט לשיפור תשתית המים המתוקים בגאנה.
בחודש ינואר 2020 סיפק הבנק אשראי של 75 מיליון דולר למימון פרויקט בתחום אנרגיה סולארית בקובה.
אקסל קַנְקַאנְרַנְטַה () הוא זמר פיני.
בשנת 2017 סיים קנקאנרנטה במקום השני בגרסה הפינית של התוכנית "The Voice".
ב-7 במרץ 2020 זכה קנקאנרנטה בתוכנית "UMK 2020", שמהווה את קדם האירוויזיון הפיני, ונבחר לייצג את פינלנד באירוויזיון 2020 ברוטרדם, הולנד.
לאחר ביטול האירוויזיון הוחלט כי לא ייצג את המדינה באירוויזיון 2021 והוכרז על קדם חוזר.
קנקאנרנטה זכה במקום החמישי, ולא נבחר לייצג את ארצו באירוויזיון 2021.
אקסל שפלר הוא מאייר ואנימטור גרמני.
שפלר נודע בעיקר עקב עבודתו עם ג'וליה דונלדסון, כשאייר ספרים שכתבה כמו טרופותי, את ספר ההמשך טרופותי הבת את הספר "טרמפ על מטאטא", "לקוף יש בעיה" ועוד.
שפלר נולד בהמבורג, גרמניה המערבית.
תחילה למד באוניברסיטת המבורג את היסטוריית האמנות אך עזב את לימודיו.
בשנת 1982 עבר לאנגליה, בה הוא מתגורר עד היום.
לאחר תקופה באנגליה, החליט לשנות כיוון, ולהפוך להיות מאייר, הספר הראשון שאייר היה "The Piemakers" מאת הלן קרוסוול.
ב-1999, אייר שפלר את "טרופותי" שכתבה ג'וליה דונלדסון, באחת מהיצירות הבולטות שלו.
שפלר המשיך את שיתוף הפעולה עם דונלדסון גם ב-2001, כשאייר את הספר "טרמפ על מטאטא" וב-2004, כשאייר את ספר ההמשך של טרופותי, "טרופותי הבת".
מאז שפלר אייר ספרים רבים של דונלדסון.
אלכסנדר תומאס מנפרדי , הידוע בשם הבמה אקסייל (Exile), הוא מפיק היפ הופ, תקליטן וראפר אמריקאי.
לצד קריירת הסולו שלו, אקסייל חבר בהרכבים המוזיקליים אמאנון (לצד אלו בלאק) ובלו ואקסייל (לצד בלו.
הופעותיו הראשונות של אקסייל באלבומים היו כחבר בצמד ההיפ הופ אמאנון לצד אלו בלאק.
הם הוציאו מיקסטייפים שונים החל משנת 1995 עם "Strech Marx" לפני שהוציאו את אלבומם הראשון, Anon & On.
בשנת 2005 הוציאו אלבום נוסף, The Waiting Room.
בשנה שלאחר מכן, ב-2006, הוציא את אלבום הסולו הראשון שלו, Dirty Science.
ב-2007 חבר לראפר בלו ויחד הוציאו את אלבום הבכורה שלהם כצמד, Below the Heavens.
אקסייל הוציא שני אלבומי סולו נוספים, Radio ב-2009 ו-4TRK Mind ב-2011. בשנת 2013 יצא אלבומו האינסטרומנטלי, Zip Disks & Floppies.
ב-2020, הוציאו את אלבומם השלישי, Miles.
1996: Imaginary Friends (עם אלו בלאק כאמאנון)
2005: The Waiting Room (עם אלו בלאק כאמאנון)
2007: Below the Heavens (עם בלו כבלו ואקסייל)
2016: Dystopia (עם אלו בלאק כאמאנון)
2020: Miles (עם בלו כבלו ואקסייל)
2002: Anon and On (עם אלו בלאק כאמאנון)
2013: The Dag Savage EP (עם ג'והז כדאג סבאג')
2018: Furnace EP (עם ג'והז כדאג סבאג')
2019: True & Livin (עם בלו כבלו ואקסייל)
2012: Salvation (עם ג'והז כדאג סבאג')
2014: The Warning Tape (עם ג'והז כדאג סבאג')
אקסל הוֹנֶת הוא פילוסוף גרמני, פרופסור לפילוסופיה באוניברסיטת גתה בפרנקפורט ובאוניברסיטת קולומביה.
בעבר שימש גם כראש "המכון למחקר חברתי" בפרנקפורט, בין השנים 2001–2018. מאז 2007 הוא מכהן כנשיא "אגודת הגל הבינלאומית".
הונת נולד באסן, בגרמניה המערבית.
הוא למד בבון, בבוכום, בברלין ובמינכן (תחת יורגן הברמאס), ולימד באוניברסיטה החופשית של ברלין ובניו סקול לפני שעבר לאוניברסיטת גתה בפרנקפורט בשנת 1996. בשנת 1999 הוא שימש כיו"ר קתדרת שפינוזה לפילוסופיה באוניברסיטת אמסטרדם.
בין השנים 2001 לשנת 2018 הוא היה ראש "המכון למחקר חברתי", שהנהיגו במקור אנשי אסכולת פרנקפורט.
מאז 2011 הוא משמש גם פרופסור למדעי הרוח בחוג לפילוסופיה באוניברסיטת קולומביה בעיר ניו יורק.
עבודתו של הונת מתמקדת בפילוסופיה חברתית-פוליטית ומוסרית, במיוחד ביחסי כוח, הכרה וכבוד.
אחד הטיעונים המרכזיים שלו הוא הקדימות ליחסים אינטרסובייקטיביים של הכרה, לשם הבנת יחסים חברתיים, ובכללם התייחסות לאי-הכרה ולזלזול כבסיס להבנת סכסוכים חברתיים ובין אישיים.
למשל, התייחסות לתלונות אודות חלוקה לא הוגנת של טובין חברתיים, כעומדים בבסיסם על מאבק להכרה.
עבודתו העיקרית הראשונה "The Critique of Power: Reflective Stages in a Critical Social Theory" (ביקורת הכוח: שלבים רפלקטיביים בתיאוריה חברתית ביקורתית) בחנה את הזיקות בין אסכולת פרנקפורט לבין מישל פוקו.
בעבודה העיקרית השנייה שלו "The Struggle for Recognition: Moral Grammar of Social Conflicts" (המאבק להכרה: הדקדוק המוסרי של מאבקים חברתיים) מושג ההכרה שאוב בעיקר מהפילוסופיה החברתית המוקדמת של הגל .
מקורות השראה נוספים לתפסית ההכרה של הונת בספר זה הם הפסיכולוגיה חברתית של ג'ורג' הרברט מיד, אתיקה תקשורתית של מורו יורגן הברמאס, ותאוריית יחסי האובייקט של דונלד ויניקוט.
עיבודו הביקורתי של הונת לאלו הוא הבסיס לתיאוריה החברתית הביקורתית שלו, המנסה לתקן את החסרונות בגישות קודמות.
בשנת 2003, הונת היה שותף לכתיבת "Recognition or Redistribution?" (הכרה או חלוקה מחדש?) עם הפילוסופית הפמיניסטית ננסי פרייזר , בו ביקרו את העדיפות של קטגוריות אתיות כמו הכרה על פני קטגוריות חברתיות-פוליטיות מבניות כמו חלוקה מחדש במחשבתו של הונת.
בעבודתו "Reification" הונת מנסח מחדש את המושג "Reification" (המובן המרקסיסטי של החפצה) במונחים של יחסים בין-סובייקטיביים של הכרה וכוח.
מבחינת הונת, כל צורות האיחוד נובעות מפתולוגיות מבוססות-סובייקטיביות ולא מהאופי המבני של מערכות חברתיות כמו קפיטליזם כפי שטענו קרל מרקס וג'רג' לוקאץ'.
בספרו "The Idea of Socialism" (האידאה של הסוציאליזם), קורא לרוויזיה של התיאוריה הסוציאליסטית כדי להפוך אותו לרלוונטית עבור המאה ה-21, בהתבססו על הביקורת של התיאוריה הסוציאליסטית של המטריאליזם ההיסטורי, בורות ביחס לזכויות פוליטיות ובידול חברתי בחברות מודרניות, דגש יתר על מעמד הפועלים כנושא מהפכני.
זלזול ומתן הכרה: לקראת תיאוריה ביקורתית חדשה, מתרגמת: איה ברויר, עריכה מדעית: ז'וזה ברונר ורמי קפלן, הקיבוץ המאוחד, ספריית אדום כהה, 2008
"אקסל הוֹנֶת: מבוא", מתוך: אווה אילוז, אינטימיות קרה - עלייתו של הקפיטליזם הרגשי, הוצאת הקיבוץ המאוחד, סדרת קו אדום, 2008. (הטקסט המלא באתר כותר)
הנסיך אקסל מדנמרק (12 באוגוסט 1888 – 14 ביולי 1964) היה בן למשפחת המלוכה הדנית.
הוא היה בנם השני של ולדמר, נסיך דנמרק, ושל מארי, נסיכת אורליאן, ונכדו של כריסטיאן התשיעי, מלך דנמרק.
הנסיך אקסל היה פטרון פופולרי של ספורט.
הוא היה חבר בולט בוועד האולימפי הבינלאומי ופעיל וגם מנהל עסקים.
בשנת 1963 הפך הנסיך אקסל לחבר הכבוד הראשון בוועד האולימפי הבינלאומי בהיסטוריה.
הוא היה קצין בצי הדני המלכותי.
הנסיך אקסל נולד ב-12 באוגוסט 1888 בארמון הצהוב, בית עירוני מהמאה ה-18 באמליגדה 18, סמוך למתחם ארמון אמליינבורג בקופנהגן.
הוא היה בנם השני של ולדמר, נסיך דנמרק ואשתו מארי, נסיכת אורליאן (1865–1909).
אביו היה בנם הצעיר של כריסטיאן התשיעי, מלך דנמרק ולואיזה, נסיכת הסן-קאסל, ואמו הייתה בתו הבכורה של הנסיך הנסיך רובר, דוכס שארטר ופרנסואז, נסיכת אורליאן.
נישואי הוריו היו אמורים להיות התאמה פוליטית.
הנסיך אקסל שירת בחיל הים וקיבל את דרגת האדמירל.
ב-22 במאי 1919 נשא לאישה את מרגרטה, נסיכת שוודיה, בת דודתו הראשונה, ובתו הבכורה של הנסיך קרל, דוכס וסטריטלנד.
החתונה התקיימה בקתדרלת סטוקהולם ונחגגו בחגיגות גדולות ברחבי העיר.
אמה של הנסיכה מרגרטה, אינגבורג, נסיכת דנמרק, הייתה בת דודתו הראשונה של הנסיך אקסל, שכן הם חלקו את סבו המלכותי, כריסטיאן התשיעי, מלך דנמרק.
הוא היה היחיד מבני הוריו שהתחתן בנישואים שווים.
לנסיך אקסל ולנסיכה מרגרטה היו שני בנים:
הנסיך ג'ורג' ולדמר קרל אקסל (16 באפריל 1920 - 29 בספטמבר 1986) נשא לאישה את אן באווס-ליון, אחייניתה של אליזבת באווס ליון (המלכה האם).
הנסיך פלמינג ולדמר קרל אקסל (9 במרץ 1922 - 19 ביוני 2002) נשא לאישה את אליס נילסון ב-24 במאי 1949. לזוג היו ארבעה ילדים.
[5] ביוני 1936 ניזוק הבית המקורי מהמאה ה-19 קשות משריפה שנגרמה על ידי עוזרת בית שהותירה ברזל חשמלי מחובר לשקע.
לאחר התאונה, הנסיך אקסל בנה אותו מחדש בקנה מידה גדול יותר.
הוא בחר בהלווג מולר כאדריכל הראשי.
הלוגו של מולר, כוכב, מופיע על ידיות הדלתות ובמקומות אחרים בבית.
הנסיך אקסל היה קצין חיל הים והבית תוכנן לעורר להיות על ספינה, עם הגשר ממוקם על המרפסת העליונה ואת המצפן להגדיר לתוך השיש באולם הקדמי.
לאחר מותו של הנסיך ולדמר בשנת 1939, הזכות להשתמש בכל אחוזת ברנסטורף עברה לנסיך אקסל, אך הוא בחר להישאר בברנסטורפשוי הצנוע יותר.
מאז הוא חדל להשתמש בארמון ועד לאחרונה, הוא שימש את הסוכנות הדנית לניהול מצבי חירום כאקדמיה לקצינים שאינם מוזמנים.
עם זאת, הנסיך עתר לממשלה כדי לאפשר לו ולמשפחתו להיקבר בשטח הארמון.
במהלך הכיבוש הגרמני של דנמרק במהלך מלחמת העולם השנייה, וילה Bernstorffshøj היה מקום המפגש עבור חברי ההתנגדות הדנית ואת Brødrehøj השכן שימש ארסנל עבור ההתנגדות.
זה הוביל לכך שהנסיך אקסל הוכנס למעצר בית לזמן מה.
לאחר מותה של הנסיכה מרגרטה בשנת 1977, נרכש אתר מגוריה של הנסיך אקסל בברנסטורף בשנת 1978 על ידי הממשלה הבריטית והפך למעונו של שגריר בריטניה בדנמרק.
הדיירים החדשים מחזיקים באתר את הספרייה הפרטית של בני הזוג הנסיכים המנוחים.
הוא מכיל מספר משמעותי של ספרים על דיג ושיט, רובם באנגלית ודנית.
חלק מהספרים מכילים כתובות כתובות בכתב לנסיך אקסל מתמלוגים אירופיים אחרים.
הנסיך אקסל התגורר עם אשתו, הנסיכה מרגרטה, בווילה בברנסטורפשוי עד מותו.
הוא נפטר ב-14 ביולי 1964 בבית החולים ביספג'ירג, ביספג'ירג.
אשתו נפטרה ב-4 בינואר 1977 בטרנמוסגארד, קונגסטד ליד פאקסה.
שניהם קבורים בשטח ארמון ברנסטורף, לצד בניהם וכלותיהם.
הנסיך אקסל והנסיכה מרגרטה ליוו את נסיך הכתר פרדריק ואת הנסיך קנוד בסיורם הנרחב באסיה בשנת 1930. הנסיך אקסל היה אחד הסנדקים של מרגרטה השנייה, מלכת דנמרק בטבילתה ב-14 במאי 1940 בכנסיית הולמן בקופנהגן.
בשנת 1947, הנסיך אקסל והנסיכה מרגרטה, יחד עם בניהם, הנסיכים ג'ורג' ופלמינג, היו בין האורחים הרשמיים בחתונתה של הנסיכה אליזבת, המלכה אליזבת השנייה לעתיד של הממלכה המאוחדת והנסיך פיליפ, דוכס אדינבורו (הנסיך לשעבר פיליפ מיוון ודנמרק).
ב-4 בספטמבר 1948 ייצג הנסיך אקסל את פרדריק התשיעי, מלך דנמרק בטקס הכתרת יוליאנה, מלכת הולנד.
בשנת 1953 ייצגו הנסיך אקסל והנסיכה מרגרטה את המלך בהכתרתה של אליזבת השנייה.
כתוצאה מחוק הירושה הדני משנת 1953, המגביל את כס המלוכה לצאצאי כריסטיאן העשירי, מלך דנמרק ואשתו אלכסנדרינה, דוכסית מקלנבורג-שוורין, כך באמצעות נישואים מאושרים, אקסל איבד את מקומו בשושלת הירושה.
הנסיך אקסל היה דמות פופולרית בדנמרק, מעורב בקידום ופיתוח של ספורט, כמו גם עסקים.
הוא היה חבר ותיק בוועד האולימפי הבינלאומי של דנמרק.
במושב הוועד האולימפי הבינלאומי ה -55 בטוקיו בשנת 1958, הנסיך אקסל, חבר הוועד האולימפי הבינלאומי שהשתתף בפגישה, הציע באופן רשמי להפוך את העבודה שחוברה על ידי ספירידון סמארס להמנון האולימפי הרשמי.
ב-31 שנות שירותו הפעיל בוועדה, הנסיך החמיץ רק אחד מישיבותיו.
בשנת 1963 היה הנסיך אקסל מועמד להיות חבר הכבוד הראשון בוועד האולימפי הבינלאומי.
הנסיך אקסל היה חלוץ הספורט המוטורי בדנמרק, נשיא מועדון הרכב המלכותי הדני משנת 1920 עד 1938. הנסיך החזיק ברישיון הטיס מספר 10 של דנמרק, שנרכש בשנת 1912.
הנסיך אקסל היה חבר במועצת המנהלים ובמשך זמן מה יו"ר מועצת המנהלים של SAS, מערכת סקנדינביה איירליינס.
בשנת 1937 החליף את הנס נילס אנדרסן, מייסד החברה המזרח אסייתית, כיו"ר הדירקטוריון והמנכ"ל שלה.
הנסיך הפסיק לנהל את החברה בשנת 1953, אך שמר על תפקיד היו"ר עד מותו בשנת 1964. בשנת 1948, במהלך ביקורו במלבורן, אוסטרליה כחבר הוועד האולימפי הבינלאומי וכמנהל של הוועדה המארגנת של אולימפיאדת 1956, הוא דן גם בהרחבה אפשרית של עסקי האוויר SAS באוסטרליה, מתוקף תפקידו כחבר במועצת המנהלים של החברה.
אקסיוס הוא אתר חדשות אמריקאי שמטהו ממוקם במחוז ארלינגטון, וירג'יניה.
הוא הוקם בשנת 2016 והושק בשנה שלאחר מכן על ידי עיתונאי פוליטיקו לשעבר ג'ים ואנדהיי, מייק אלן ורועי שוורץ.
שם האתר מבוסס על המילה היוונית ἄξιος (áxios), שפירושה "ראוי".
המאמרים של אקסיוס הם בדרך כלל קצרים: רובם קצרים מ-300 מילים ומשתמשים בנקודות מפתח, ולכן קל לסרוק אותם במהירות.
הם נכתבים מראש באופן שניתן יהיה להעלות אותם בפלטפורמות כגון פייסבוק, טוויטר וסנאפצ'ט לצד פרסומם בניוזלטרים של אקסיוס ובאתר עצמו.
בנוסף למאמרי חדשות, אקסיוס מייצר עלונים יומיים ושבועיים ספציפיים לתעשייה וסדרת חדשות תיעודית ב-HBO.
לסדרה שלוש עונות והיא שודרה בישראל בערוץ Yes דוקו.
בנוסף שודרה בשירות STINGTV, סלקום TV ו-HOT.
ב-8 באוגוסט 2022 נמסר שנחתמה עסקה לרכישת "אקסיוס" על-ידי קונצרן "Cox Enterprises" בסכום של 525 מיליון דולר, לאחר ששנה קודם לכן רכש הקונצרן את השליטה בהחזקות של "אקסיוס".
הרכישה תושלם עם קבלת האישורים הרגולטוריים.
במסגרת זו, תהפוך חטיבת תוכנות התקשורת לעסקים, "Axios HQ", לחברה עצמאית בשליטתם של מייסדי "אקסיוס", כאשר ואנדהיי ישמש יושב ראש הדירקטוריון, ושוורץ יהיה המנכ"ל.
"Cox Enterprises" יהיה המשקיע היחיד, כמיעוט.
אקסל הני (בנורווגית: Aksel Hennie; נולד ב-29 באוקטובר 1975) הוא שחקן קולנוע, במאי ותסריטאי נורווגי.
על עבודתו בקולנוע הוא זכה במספר פרסי "אמנדה" של הקולנוע בנורווגי.
אקסל הני נולד בשנת 1975 בפרבר של אוסלו.
בצעירותו הוא עסק בגרפיטי ועל כך אף נעצר.
לאחר ארבעה ניסיונות הוא בסופו של דבר התקבל ללימודים באקדמיה לאומית למשחק.
הוא סיים את הלימודים בשנת 2001 והחל לשחק בתיאטרון.
בשנת 2003 הני שיחק לראשונה בסרט "Buddy" שביים מורטן טילדום.
על השתתפותו בסרט Jonny Vang הוא זכה בפרס בפסטיבל לקולנוע בבריסל.
בשנת 2005 זכה לראשונה ב"פרס אמנדה".
בשנת 2005 על בימוי של הסרט "Uno" הוא זכה בפרס אמנדה נוסף.
סרט זה דכה בפרסים נוספים בפסטיבלים לקולנוע בקייב ובסן חוזה.
בשנת 2008 אקסל הני שיחק בסרט "מקס מאנוס" בו שיחק תפקיד ראשי של גיבור מלחמות נורווגיה.
בשנת 2011 הוא שיחק בסרט המותחן והפעולה "ציידי הראשים" בבימויו של מורטן טילדום, שזכה במספר פרסים לרבות פרס אמנדה.
בשנת 2014 הני שיחק בסרט הפעולה האמריקאי "הרקולס" שביים ברט ראטנר ובכיכובו של דוויין ג'ונסון.
בשנת 2015 גילם את ד"ר אלכס ווגל בסרט ההוליוודי "האיש שנולד מחדש" שביים אלחנדרו גונסלס איניאריטו והיה מועמד ל-12 פרסי אוסקר וזכה בשלושה.
שיחק באותה שנה בסרט הפעולה האמריקאי "Last Knights" לצדם של מורגן פרימן וקלייב אוון.
בשנת 2020 שיחק אקסל בסדרת הטלוויזיה השוודית "חומה לבנה".
באותה שנה השתתף במותחן הפעולה האמריקאי "התנגשות בלתי נמנעת" בכיכובו של ז'אן רנו.
בשנת 2021 כיכבה לצד נומי ראפאס בקומדיית האימה "הטיול" של הבמאי טומי וירקולה.
אקסימר (במקור קיצור של דימר מעורר) הוא מולקולה רב-אטומית קצרת מועד הנוצרת משני צורונים שאינם יוצרים מולקולה יציבה במצב היסוד.
במקרה זה, היווצרות מולקולות אפשרית רק אם אטום כזה נמצא במצב מעורר אלקטרוני.
מולקולות הטרו-גרעיניות ומולקולות שיש להן יותר משני צורונים נקראות גם מולקולות אקסיפלקס (במקור קיצור של קומפלקס מעורר).
אקסימרים הם לרוב דו-אטומיים ומורכבים משני אטומים או מולקולות שלא היו מתחברים אם שניהם היו במצב היסוד.
אורך החיים של אקסימר קצר מאוד, בסדר גודל של ננו-שניות.
אקסל דיסאסי הוא כדורגלן צרפתי המשחק בעמדת הבלם בקבוצת אסטון וילה מהפרמייר ליג.
דיסאסי החל את הקריירה המקצוענית שלו בפריז מליגת המשנה הצרפתית.
הוא ערך שלוש הופעות במועדון, בהן הבקיע שער אחד.
בשנת 2016 חתם דיסאסי בסטאד ריימס מליגת המשנה הצרפתית.
הוא ערך 45 הופעות ליגה במדי המועדון במסגרת ליגת המשנה הצרפתית וליגת העל הצרפתית, בהן הבקיע שני שערים.
ב-7 באוגוסט 2020 חתם דיסאסי על חוזה לחמש עונות במונקו מליגת העל הצרפתית.
ב-23 באוגוסט ערך את הופעת הבכורה שלו במועדון, בתיקו 2-2 נגד סטאד ריימס במסגרת המחזור הראשון בליגה לעונת 2021/2022. במשחק זה הבקיע את שער הבכורה שלו במועדון.
בשתי עונותיו הראשונות במועדון ערך 61 הופעות ליגה, בהן הבקיע ארבעה שערים.
ב-4 באוגוסט 2023 חתם דיסאסי על חוזה ל-6 שנים בצ'לסי מהפרמייר ליג.
ב-13 באוגוסט כבש בהופעת הבכורה שלו בתיקו 1-1 נגד ליברפול.
בפברואר 2025 הושאל לאסטון וילה עד לסוף העונה.
ב-15 בפברואר ערך את הופעת הבכורה שלו במועדון, בתיקו 1-1 נגד איפסוויץ' טאון במסגרת המחזור ה-25 בפרמייר ליג לעונת 2024/2025.
נכלל בסגל נבחרת צרפת לטורניר מונדיאל 2022 לאחר פציעתו של פרסנל קימפמבה, על-אף שלא ערך הופעות במדי הנבחרת עד למועד הזימון.
ב-30 בנובמבר 2022 ערך את הופעת הבכורה שלו בנבחרת, בהפסד 1-0 לנבחרת תוניסיה במסגרת שלב הבתים של מונדיאל 2022.
אקסל שילסטרום (; נולד ב-24 בפברואר 1993) הוא זמר שוודי.
התפרסם בזכות השתתפותו בעונה האחד-עשר של התחרות Swedish Idol בשנת 2017 השתתף במלודיפסטיבלן, הקדם הלאומי של שוודיה לאירוויזיון 2017, עם השיר "När ingen ser", שם הודח בשלב גלגל ההצלה.
שילסטרום נולד בשנת 1993 בנורשפין.
ב-2012 היה מעורב בתאונה קטלנית בה טיפס על גג רכבת ונגע בכבלי החשמל מעליה.
זרם בגופו עוצמת מתח של כ-16 אלף וולט, שגרמה לכוויות ב-70 אחוזים מגופו.
ב-2015 החל את קריירת המוזיקה שלו, והשתתף בעונה האחד-עשר של Swedish Idol.
הוא הודח כשהגיע לשלב ההופעות החיות במקום הרביעי.
בשנת 2016 אושר על ידי תאגיד השידור השוודי כי שילסטרום עתיד להשתתף במלודיפסטיבלן לשנת 2017 עם השיר "När ingen ser".
הוא השתתף במקצה הרביעי, ועלה לשלב גלגל ההצלה, שנערך ב-4 במרץ.
לרוע מזלו, לא דורג בין ארבעת האמנים המובילים בשלב זה, והודח מהתחרות.
בנובמבר 2022 נחשף פעם נוספת כי הוא עתיד להתחרות באירוע של 2023, עם השיר "Gorgeous".
הוא ביצע את שירו במקצה הרביעי, והודח מהתחרות – מרחק נקודה אחת מהמקום הרביעי, שהעפיל לשלב גלגל ההצלה.
אקסל וילהלמסון יוהנסן (נולד ב-8 בנובמבר 1972) הוא עורך דין ופוליטיקאי פארואי מהמפלגה הסוציאל-דמוקרטית , וראש הממשלה הנוכחי של איי פארו.
בעבר כיהן כראש הממשלה מ-2015 עד 2019. יוהנסן הוא כדורגלן לשעבר.
בבחירות הכלליות של פארו ב-2008, היה יוהנסן היה הנציג הראשון של המפלגה ללגטינג , (הפרלמנט הפארואי).
הוא הפך לשר הבריאות ב-16 ביולי 2009, כאשר ג'ון יוהנסן דחה את תפקיד השר, לאחר שהנס פאולי סטרום פרש מתפקידו.
הוא התפטר מתפקיד שר הבריאות, ומונה לשר האוצר ב-21 בפברואר 2011, ובמקביל נבחר לנשיא המפלגה הסוציאל-דמוקרטית ב-5 במרץ 2011. ב-6 באפריל של אותה שנה מונה יוהנסן לתפקיד סגן ראש הממשלה.
המשימה העיקרית שלו כנשיא המפלגה הסוציאל-דמוקרטית הייתה לגרום למפלגה לצבור כוח ציבורי לקראת הבחירות הקרובות ללוגטינג.
ב-14 בנובמבר 2011 הוקם קבינט חדש, אך המפלגה הסוציאל-דמוקרטית לא הייתה חלק מהקבינט החדש.
לאחר מכן הפך אקסל יוהנסן ליושב ראש המפלגה הסוציאל-דמוקרטית בלוגטינג.
בבחירות הכלליות בפארו ב-1 בספטמבר 2015 זכתה מפלגתו של יוהנסן עם 25.1% מהקולות והוא נבחר לראש ממשלה.
יוהנסן עצמו קיבל 2405 קולות אישיים שהיו שיא פארואי חדש.
הוא שבר את השיא של קאג' ליאו הולם יוהנסן מ-2011 שעמד על 1967 קולות אישיים.
בבחירות הכלליות של פארו ב-2022 הוא נבחר מחדש לראשות הממשלה.
יוהנסן היה כדורגלן במועדון קלאקסוויק, בעיקר כחלוץ.
למרות שלא תמיד בהרכב הפותח, הוא תרם את חלקו למועדון, שכן קלאקסוויק זכתה באליפות ליגה העל הפארואית ב-1991 ובגביע המדינה ב-1994 (יוהנסן נכנס כמחליף בניצחון 1–2 בגמר נגד B71 Sandoy).
יוהנסן היה גם אצן מקצועי, והיה אלוף המדינה בריצת 100 מטר ב-1994.
יוהנסן הוא בעל תואר שני במשפטים מאוניברסיטת קופנהגן ב-2004, ועבד כעורך דין בטורסהאבן מ-2007 עד שהפך לפוליטיקאי פעיל.
הוא לשעבר נשיא מועדון ספורט קלאקסוויק, שם שיחק כדורגל בצעירותו.
הוא נשוי לקטרין אפול, ויש לו איתה שלושה ילדים.
יוהנסן הוא בנו של וילהלם יוהנסן, פוליטיקאי פארואי לשעבר, ודודו של בייניר יוהנסן, פוליטיקאי המייצג את מפלגת העם.
אקסיות לכל הרוחות הוא סרט קומדיה רומנטית אמריקאי משנת 2009, בבימויו של מארק ווטרס.
הסרט מציג גרסה מודרנית לסיפור "מזמור חג המולד" של צ'ארלס דיקנס, כשהפעם הדגש הוא על מערכות יחסים רומנטיות.
בתפקידים הראשיים מככבים מתיו מקונוהיי, ג'ניפר גארנר, אמה סטון ומייקל דאגלס.
הסרט עוסק בצלם אופנה רודף שמלות, הנאלץ להתמודד עם רוחות מן העבר, ההווה והעתיד של חברותיו לשעבר, במטרה להבין את טעויותיו במערכות היחסים.
קונור מיד (מת'יו מקונוהיי) הוא צלם אופנה מצליח ורודף שמלות, המתחמק ממחויבות רומנטית.
כשהוא מגיע לחתונת אחיו הצעיר, פול (ברקין מאייר), הוא מנסה לשכנע אותו לבטל את החתונה.
במהלך הלילה, קונור מבקר על ידי רוחו של דודו המנוח, ויין (מייקל דאגלס), שהיה גם הוא רודף שמלות.
ויין מזהיר את קונור כי אם ימשיך בדרכו, הוא יישאר בודד.
לאחר מכן, קונור מבקר על ידי שלוש רוחות: רוח האקסיות מהעבר (אמה סטון), רוח ההווה ורוח העתיד, המראות לו את השפעת התנהגותו על חייו ועל חיי הסובבים אותו, במיוחד על ג'ני (ג'ניפר גארנר), אהבת נעוריו.
מתיו מקונוהיי – קונור מיד, צלם אופנה ורודף שמלות.
ג'ניפר גארנר – ג'ני פרוטי, אהבת נעוריו של קונור.
מייקל דאגלס – ויין, דודו המנוח של קונור ורודף שמלות לשעבר.
ברקין מאייר – פול, אחיו הצעיר של קונור.
לייסי שאבר – סנדרה, כלתו של פול.
אמה סטון – אליסון ונדרמירש, רוח האקסיות מהעבר.
רוברט פורסטר – סמל וולקום, אביה של סנדרה.
אן ארצ'ר – וונדה וולקום, אמה של סנדרה.
הסרט קיבל ביקורות מעורבות עד שליליות.
אורון שמיר כתב באתר "הארץ": "מתיו מקונוהי בפרודיה עצמית, אם מתעלמים מהפתיחה המשמימה וצחנת השוביניזם שנודפת ממנו, "אקסיות" הוא דווקא סרט סביר ומשעשע".
מאיר שניצר הוסיף "הסרט מתגלגל הלאה כסדרה של סצנות חסרות טעם, שהאלמנטים הבולטים בהן הם שנאת נשים, לעג לאופני החשיבה שלהן ומתן מעמד אלוהי לפאלוס הזכרי הנשגב."
אָקְסֶל אוֹמָן (; נולד ב-6 בפברואר 1993) הוא סופר, מוזיקאי וקומיקאי פיני-שוודי.
הוא חלק מלהקת קאי משנת 2009 ביחד עם יאקוב נורגור וקווין הולמסטרם.
אומן, יחד עם להקתו קאי, השתתפו בתחרות השירים מלודיפסטיבלן 2025 עם השיר "Bara bada bastu" וזכו בתחרות.
הם ייצגו את שוודיה בתחרות האירוויזיון 2025. השיר הולחן ונכתב על ידי הולמסטרם, אקסל אומן, יאקוב נורגור, רוברט סקוברונסקי, קריסטופר סטרנדברי ואנדרש ורטהוב.
אוסף סיפורים קצרים אחד, רומן וספר ילדים.
אומן זכה בפרס בתחרות "ארוויד מורנה" (תחרות לסופרים בפינלנד) בשנת 2017.
אומן מתגורר בוואסה ונשוי לאשתו לואיז.
באנליזה מתמטית אֶקְסְפּוֹנֶנְט הוא פונקציה מעריכית עם בסיס e, שלה תכונות מיוחדות רבות ושימושיות.
משמעות המילה אקספוננט היא חזקה, ולכן בתחומים רבים של המדע המונח אקספוננט משמש לתיאור פונקציה מעריכית כללית (פונקציה מן הצורה , כאשר a נקרא בסיס הפונקציה).
בערך זה מתייחס השם "אקספוננט" רק לפונקציה המעריכית עם בסיס e, שהוא בסיס הלוגריתם הטבעי.
האקספוננט מופיע בתחומים רבים באנליזה מתמטית; בכל תחום האקספוננט מוגדר מכיוון אחר.
האקספוננט הממשי הוא הפונקציה .
האקספוננט הממשי (וכן גם האקספוננט המרוכב) מאפשר לבנות את פעולת החזקה ואת הפונקציות המעריכיות בכלל, ולהוכיח את תכונותיהן.
פונקציית האקספוננט הממשי היא אחת הפונקציות הבסיסיות שנלמדות בחדו"א.
ניתן להגדיר את האקספוננט בכמה דרכים שקולות, אשר כל אחת מהן מבליטה תכונה אחרת שלו.
ניתן להגדיר את האקספוננט כפונקציה המעריכית , כאשר את הקבוע e מגדירים באמצעות הגבול
(או בדרכים אחרות; ראו הערך על הקבוע e).
הגדרה זו מתבססת על הגדרה קודמת של חזקה בין מספרים ממשיים כלשהם.
פונקציית האקספוננט היא הפונקציה האנליטית היחידה שכל הנגזרות שלה ב-0 מקבלות את הערך 1, ולכן אפשר להגדיר אותה גם כטור חזקות:
מן ההגדרה הזאת, על ידי האריתמטיקה של מכפלת טורים, נובעת התכונה היסודית של האקספוננט:
תכונה זו נובעת מהגדרת הטור ומן הבינום של ניוטון, ואין צורך בעובדה שהטור מתכנס לפונקציה מעריכית כדי להוכיח אותה.
פונקציית האקספוננט היא גם הגבול של הסדרה הבאה:
למעשה, באופן כללי בכל אלגברת בנך הפונקציה הזאת וטור החזקות שהוצג לעיל תמיד מתכנסים לאותו גבול.
הפונקציה פונקציה רציפה וגזירה (משום שהיא ניתנת להצגה כסכום של טור חזקות מתכנס בכל הישר).
נוסף על כך הנגזרת של האקספוננט היא שוב האקספוננט -
כאשר המעבר מן השוויון הראשון לשני נעשה על פי כללי גזירה בטורים, והמעבר מן השוויון השלישי לאחרון נעשה על ידי ההחלפה .
תכונה זו כמעט ייחודית לפונקציית האקספוננט, כלומר אם לכל אז כלומר היא פונקציית האקספוננט עד כדי כפל בקבוע ממשי.
לכן ניתן להגדיר את האקספוננט כפונקציה (היחידה) שמקיימת את המשוואה הדיפרנציאלית:
– אלו תנאי ההתחלה שמייחדים את האקספוננט מכל שאר הפתרונות של המשוואה הדיפרנציאלית.
קל לראות מן התכונה היסודית של האקספוננט שכל הערכים שלו חיוביים.
הסיבה היא שאילו היה לו ערך שלילי – אז ממשפט ערך הביניים היה קיים מספר ממשי c כך שמתקיים לגביו .
אבל זה לא ייתכן כי אם נניח בשלילה שקיים מספר כזה, אז היה מתקבל מייד:
, מה שכמובן לא ייתכן.
כלומר קיבלנו לכל מספר ממשי.
ממשפט הערך הממוצע נובע שהפונקציה היא מונוטונית עולה בכל תחום הגדרתה, ובפרט חד-חד-ערכית.
נוסף על כך ולכן הסדרה הגאומטרית שואפת לאינסוף, ולכן האקספוננט הוא פונקציית-על כפונקציה מהמספרים הממשיים למספרים החיוביים.
למעשה, הוא הומומורפיזם של חבורות בין החבורה והחבורה .
כיוון שהאקספוננט הוא פונקציה חח"ע מן המספרים הממשיים, קיימת לו פונקציה הפוכה, מן המספרים החיוביים שמסומנת או , ונקראת הלוגריתם הטבעי.
ניתן גם להגדיר את הלוגריתם הטבעי קודם להגדרת האקספוננט (בתור האינטגרל הלא מסוים של ) ולאחר מכן להגדיר את האקספוננט כפונקציה ההופכית ללוגריתם הטבעי.
באמצעות נוסחת אוילר לשברים משולבים ניתן לקבל שבר משולב ל-:
מהצבת x = 1 מתקבלת ההצגה המפורסמת של e כשבר משולב אינסופי שאינו מחזורי:
גם בתורת המספרים המרוכבים פונקציית האקספוננט ממלאת תפקיד חשוב.
את הפונקציה שהגדרנו עבור מספרים ממשיים ניתן להרחיב לכל מספר מרוכב.
בדומה לאקספוננט הממשי, גם בשדה המספרים המרוכבים קיימות מספר דרכים שקולות להגדיר את האקספוננט.
ניתן להגדיר את האקספוננט באמצעות אותו טור חזקות שבו השתמשנו להגדרת האקספוננט הממשי:
כאשר , מספר מרוכב כלשהו.
לחלופין ניתן להגדיר את האקספוננט המרוכב כגבול סדרה, בדומה להגדרת הגבול הממשי לעיל, כאשר המשתנה הממשי מוחלף במשתנה מרוכב:
נשים לב, שהסימון e בחזקת z הוא סימון פורמלי בלבד, כיוון שהגדרת האקספוננט קודמת להגדרת חזקות כלליות במספרים המרוכבים.
טור זה מתכנס עבור כל מספר מרוכב והוא מגדיר את כפונקציה מרוכבת, שהיא פונקציה אנליטית.
ניתן להראות (ונוכיח זאת בהמשך) שמתקיים:
האקספוננט המרוכב "יורש" את כל התכונות של האקספוננט הממשי, שנבעו מתוך ההגדרה שלו כטור חזקות.
האקספוננט המרוכב מתלכד עם האקספוננט הממשי עבור כל מספר ממשי.
על ידי השוואה בין טורי טיילור של הפונקציות הטריגונומטריות, לבין תוצאת הטור של כאשר מציבים מתקבלת התוצאה .
נוסחה זו מכונה נוסחת אוילר, ובפרט מתקבלת זהות אוילר: .
אם נכפיל את הזהות הזו ב- נקבל את הנוסחה הכללית:
מהנוסחה האחרונה נובע שהאקספוננט המרוכב הוא לא חד-חד-ערכי, כי לדוגמה, .
לעומת זאת הוא מחזיר כל מספר מרוכב חוץ מאפס.
לפי משפט לינדמן האקספוננט המרוכב (ולכן גם הממשי) מחזיר ערכים טרנסצנדנטיים בנקודות אלגבריות שונות מאפס.
את הפונקציות הטריגונומטריות, במספרים הממשיים כמו גם במספרים המרוכבים, ניתן להגדיר באופן נוח בעזרת פונקציית האקספוננט.
מנוסחת אוילר, על ידי הצבת y- במקום y, נובע שלכל מספר ממשי מתקיימות הזהויות הבאות:
זהויות אלו יכולות לשמש הגדרה של הפונקציות הטריגונומטריות עבור כל y מרוכב.
ההגדרה הזאת נוחה במיוחד, כי היא מאפשרת לגזור את התכונות של הפונקציות הטריגונומטריות ישירות מתכונות האקספוננט המרוכב.
כך למשל הפונקציות הטריגונומטריות המרוכבות נשארות מחזוריות גם במישור המרוכב ומקיימות לכל z:
ולכל מספר אחר אם לכל z אז בהכרח , וכך גם לגבי הסינוס.
את החזקה המרוכבת נוח להגדיר באמצעות האקספוננט המרוכב והלוגריתם הטבעי המתאים לו:
עם זאת פונקציית הלוגריתם אינה חד-ערכית (לפי נוסחת אוילר לכל n יש ענף אנליטי של הלוגריתם שמקיים ), ולכן גם החזקה המרוכבת אינה מוגדרת היטב.
הגדרת האקספוננט דרך טור חזקות מאפשרת להרחיב את ההגדרה לכל אלגברת בנך, ובמיוחד לאלגברת המטריצות.
לכל מטריצה ריבועית הטור הבא מתכנס (בכל נורמה):
ברור שהסימון e בחזקת A הוא סימון פורמלי בלבד, ואפילו אין דרך כללית להגדיר חזקות בין מטריצות.
האקספוננט המטריציאלי משמש, בין השאר, בפתרון מערכות של משוואות דיפרנציאליות ליניאריות.
אפשר להגדיר את האקספוננט עבור מטריצות ריבועיות מעל המרוכבים, על ידי הצבה בטור החזקות; הטור הזה תמיד מתכנס.
אם אז , אבל תכונה זו אינה נכונה בהכרח כאשר A,B אינן מתחלפות.
מכאן נובעות תכונות נוספות: , ולכן האקספוננט הוא פונקציה מאלגברת המטריצות לחבורת המטריצות ההפיכות.
מתקיים גם כלל החזקה .
נוסף על כך האקספוננט המטריציאלי משמר דמיון מטריצות: .
הדרך לחשב את האקספוננט של מטריצה היא לעבור לצורת ז'ורדן, שם החישוב קל משום שאחרי הורדת הסקלר המטריצה נילפוטנטית.
במקרים שבהם מושג ההתכנסות אינו מוגדר, האקספוננט מוגדר עבור איברים נילפוטנטיים משום שאז הסכום הוא סופי.
אֶקְסְפּוֹזִיצְיָה (על פי ההאקדמיה ללשון העברית: מִקְדָּם) ביצירות וספרות וקולנוע, כוללת את כל המידע הקודם לסצנה הראשונה של הסיפור, כרקע להתרחשויות העלילה.
המידע הניתן באקספוזיציה כולל פרטים כלליים על הזמן והמקום שהעלילה מתרחשת בהם ומידע ספציפי על הביוגרפיה, הקודמת לסצנה הראשונה, של דמויות המשחקות תפקיד בעלילה.
המידע הנמסר, כמו גם אופן מסירתו, עשויים לכלול רמזים מטרימים החיוניים להבנת המשך הסיפור.
כל פריט מידע הנוגע דבר מה שאירע לפני הסצנה המובחנת הראשונה של הסיפור, הוא חלק מהאקספוזיציה.
אקספוזיציה עשוי להימסר במרוכז בתחילת הסיפור לפני הסצנה הראשונה, אך גם אחריה, או במפוזר לאורך הסיפור כולו, דוגמת האקספוזיציה של הרומן אבא גוריו המשאירה פריטים מקדימים רבים ומוסרת אותם בהמשך הסיפור.
טכניקה זו נועדה למשל ליצור מתח או הפתעה.
אקספוזיציה המפוזרת בהמשך הסיפור ניתן ללקט ממשפטים רבים במהלכו.
לדוגמה: בסיפורו של ש"י עגנון, "הרופא וגרושתו", משפט הפתיחה הוא "כשנכנסתי לשמש בבית החולים מצאתי אחות רחמנייה בחורה בלונדינית, שהייתה אהובה על הכל וכל החולים סיפרו בשבחה".
במשפט זה כמה פריטי אקספוזיציה.
הוא מציג את הדמויות העיקריות בסיפור: המספר והאחות (שלדעתה מייחס המספר משקל רב).
הוא מציג את בית החולים, שמתרחש בו חלק נכבד מעלילת הסיפור.
עוד נרמז זמן ההתרחשות ("כשנכנסתי לשמש בבית החולים").
אקספוננט קריטיים (או מעריכים קריטיים) הם מספרים המאפיינים מעברי פאזה מסדר שני (מעברי פאזה רציפים) במערכות תרמודינמיות.
האקספוננטים הקריטיים מתארים באמצעות חוק חזקה את ההתנהגות של גדלים פיזיקליים שונים, כגון קיבול החום, המגנטיזציה ואורך הקורלציה, בסביבת הנקודה הקריטית.
מעברי פאזה ואקספוננטים קריטיים מופיעים במערכות פיזיקליות רבות כגון מעבר נוזל-גז במים, מערכות מגנטיות, מוליכות-על, זרימה טורבולנטית, חלחול ועוד.
נהוג להניח כי אקספוננטים קריטיים הם אוניברסליים.
כלומר, כי הם תלויים רק במאפיינים הכלליים של מערכת פיזיקלית, ולא תלויים בפרטים שמתארים את המערכת.
לדוגמה, עבור מעברי פאזה במערכות פרומגנטיות, האקספוננטים הקריטיים תלויים רק בממדים של המערכת, בטווח של האינטראקציות בין חלקיקים במערכת ובספין של החלקיקים.
נגיד כי שתי מערכות עם אותם מעריכים קריטיים שייכות לאותה מחלקת אוניברסליות.
כלומר, כי המערכות שקולות ליד מעבר הפאזה.
תכונות אלו של אקספוננטים קריטיים נתמכות על ידי תוצאות נסיוניות.
ניתן לחשב את האקספוננטים הקריטיים של מערכת באופן אנליטי באמצעות תורת השדה הממוצע או במקרים שבהם המערכת פתירה אנליטית, כגון מודל איזינג הדו-ממדי.
ניתוח תאורטי במקרים רבים דורש להשתמש בגישה של חבורת הנרמול מחדש (renormalization group) או בשיטות של conformal bootsrap.
לאקספוננטים קריטיים יש בנוסף יישומים בגרפים אקראיים.
הפרמטר הנשלט במעברי פאזה הוא לרוב הטמפרטורה, אך הוא יכול להיות גם פרמטרים אחרים כגון שדה מגנטי חיצוני ולחץ.
לשם פשטות, נעבוד בדיון זה במונחי הטמפרטורה.
ההמרה לפרמטר נשלט אחר היא פשוטה.
נניח כי מעבר הפאזה מתרחש בטמפרטורה קריטית .
אנחנו רוצים לתאר את הפרמטר הפיזיקלי בסביבה של הטמפרטורה הקריטית באמצעות חוק חזקה.
נגדיר את הטמפרטורה המצומצמת שהיא אפס בטמפרטורה הקריטית.
באמצעותה, נגדיר את האקספונט הקריטי :מכך אנו מקבלים את חוק החזקה שחיפשנו:באופן כללי, האקספוננט הקריטי הוא לא בהכרח זהה עבור ועבור .
במקרה זה, נגדיר את האקספוננטים הקריטיים באמצעות הגבולות החד-צדדיים:יש לזכור כי חוק החזקה מתאר רק את ההתנהגות האסימפטוטית של הגודל הפיזיקלי ליד מעבר הפאזה, ולא מתאר אותו כתלות כללית.
לדוגמה, המגנטיזציה עבור נקודת קירי, ו עבור מעבר בין נוזל לבין גז, כאשר הצפיפות.
פרמטר הסדר מתאפס עבור טמפרטורות הגבוהות מהטמפרטורה הקריטית.הפרמטר הנשלט (במקרה בו הפרמטר הנשלט הוא הטמפרטורה, הוא נתון על ידי ).
הפרמטר מתאפס בנקודה הקריטית.אנרגיה חופשית סגולית.
ייתכנו מעברי פאזה שבהם הפוטנציאל התרמודינמי הרלוונטי לבעיה הוא פוטנציאל שאינו האנרגיה החופשית, כגון האנרגיה החופשית של גיבס.קיבול חום כמוס.
קיבול החום הכמוס נתון על ידי .כוח מניע או שדה חיצוני.
לדוגמה, הגודל עבור מעבר נוזל-גז, כש הלחץ ו הלחץ הקריטי ושדה מגנטי חיצוני עבור נקודת קירי.ההיענות של המערכת לכוח המניע.
עבור מעבר פרואלקטרי-פאראלקטרי, זוהי הסוספטביליות החשמלית.
מוגדר על ידי .אורך קורלציה.
גודל זה מתאר את המרחק האופייני שבו ישנה קורלציה בין המשתנים מיקרוסקופיים של המערכת.מספר הממדים המרחביים של המערכת.פונקציית הקורלציה.
פונקציית הקורלציה מתארת כיצד המצבים המיקרוסקופיים במיקומים שונים מתואמים.
הגודל מתאר את פונקציית הגל של המערכת.מרחק מרחבי.
האקספוננט הקריטי מתאר את הקשר בין קיבול החום הסגולי לבין הטמפרטורה.
כאשר הוא חיובי, ולכן קיבול החום מתבדר בטמפרטורה הקריטית.
התבדרות זו היא הסיבה לקיום של החום כמוס.
האקספוננט הקריטי מתאר את הקשר בין פרמטר הסדר לבין הטמפרטורה.
בניגוד לשאר האקספוננטים הקריטיים, פרמטר הסדר מתאפס זהותית מעל הטמפרטורה הקריטית.
לכן, עבור , פרמטר הסדר נתון על ידי , ועבור , .
בניגוד לרוב האקספוננטים הקריטיים, אנו מניחים כי חיובי על מנת שפרמטר הסדר יהיה רציף.
האקספוננט הקריטי מתאר את הקשר בין ההיענות של המערכת לכוח המניע לבין הטמפרטורה.
האקספוננט הקריטי מקשר בין הכוח המניע לבין פרמטר הסדר בטמפרטורה הקריטית.
האקספוננט הקריטי מקשר בין אורך הקורלציה לבין הטמפרטורה.
האקספוננט הקריטי מקשר בין פונקציית הקורלציה לבין המרחק המרחבי בטמפרטורה הקריטית.
אקספוננטים קריטיים בתורת השדה הממוצע
ערכי האקספוננטים הקריטיים בתורת לנדאו הקלאסית (שידועה גם כתורת השדה הממוצע) עם שדה סקלרי נתונים על ידי:אם אנו מוסיפים איברי גזירה והופכים את התיאוריה לתורת גינזבורג-לנדאו, מתקבלים גם כן:
מימד קריטי עליון של תורת שדה ממוצע
האקספוננטים הקריטיים שמתקבלים באמצעות תורת השדה הממוצע נכונים עבור מימד שגדול מהמימד הקריטי העליון של מערכת.
המימד הקריטי העליון עבור מעבר גז-נוזל הוא 4, עבור חלחול הוא 6, ועבור טורבלנטיות הוא ככל הנראה אינסופי.
קרטיריון למציאת המימד הקריטי העליון של מערכת נוסחו בידי ויטאלי גינזבורג.
אקספוננטים קריטיים תחת הפרעות אקראיות
כאשר מודדים בניסוי את האקספוננטים הקריטיים, יש במערכת הפרעות אקראיות.
כאשר מתחשבים בהשפעה של הפרעות אלו על המערכת, האקספוננטים הקריטיים המתקבלים מקיימיםהערך של והתחומים של מתאימים לתוצאות ניסיוניות.
מודל איזינג הוא מודל מתמטי במכניקה סטטיסטית, המשמש לתיאור פרומגנט, או כל מערכת שקולה של יחידות הנמצאות בסריג ומבצעות אינטראקציית שכנים קרובים.
מעבר הפאזה הפרומגנטי של מודל איזינג מגדיר חבורת אוניברסליות חשובה המכילה מגוון של מעברי פאזה.
מודל איזינג הדו-ממדי פתיר באופן אנליטי, והאקספוננטים הקריטיים עבורו נתונים על ידי:בשלושה ממדים, מודל איזינג אינו פתיר באופן אנליטי.
ניתן להעריך את הערכים של האקספוננטים הקריטיים בו באמצעות שיטות נומרית.
האקספוננטים הקריטיים עבור מודל זה נתונים על ידי:המימד הקריטי העליון של מודל איזינג הוא 4, ולכן עבור ממדים יותר גבוהים האקספוננטים הקריטיים של מודל איזינג מזדהים עם האקספוננטים של תורת השדה הממוצע.
חוקי סקיילינג הם ביטוי של עקרונות פיזיקליים באמצעות שפה של פונקציות הומוגוניות.
דוגמה חשובה לחוקי סקיילינג בתרמודינמיקה הם גדלים אקסטנסיביים ואינטנסיביים.
אם מגדילים מערכת תרמודינמית בפקטור בלי לשנות את הגדלים האינטנסיביים שלה, אז כל הגדלים האקסטנסיביים, כגון האנרגיה , האנטרופיה , הנפח ומספר החלקיקים גדלים בפקטור .
כלומר, הפונקציה היא פונקציה הומוגנית מסדר ראשון.
קרוב מספיק לנקודה הקריטית, אנו יכולים להגדיר משתנים תרמודינמיים חדשים המאפיינים את המערכת והם אינווריאנטיים לשינוי בסקאלה.
את משתנים אלו ניתן להגדיר באמצעות האקספוננטים הקריטיים המגדירים חוקי חזקה בין המשתנים התרמודינמיים השונים.
אלו הם למעשה חוקי סקיילינג.
באמצעות חוקי הסקיילינג, ניתן למצוא קשרים בין האקספוננטים הקריטיים השונים.
האקספוננטים השונים מצייתים ליחסי סקיילינג.
יחסי הסקיילינג מגדירים תלות פרמטרית בין האקספוננטים השונים.
ניתן לראות מיחסים אלו כי ניתן לבטא את כל האקספוננטים הקריטיים באמצעות שני אקספוננטים קריטיים בלתי-תלויים.
לצורך הדיון, נפתח יחס סקיילינג יחיד עבור המקרה של נקודת קירי.
ניתן לפתח את יחסי הסקיילינג האחרים באמצעות עקרונות דומים.
לצורך הדיון, נתבונן על ההתנהגות הקריטית בנקודת קירי.
עבור מעברי פאזה אחרים, הפיתוח הוא דומה.
ליד נקודת קירי, השדה המגנטי נתון על כפונקציה של המגנטיזציה והטמפרטורה המצומצמת על ידי הקשרכאשר היא פונקציה הומוגנית.
עבור ו, נקבל מהמשוואה את הקשר .
בנוסף, עבור נקבל את הקשר .
מכאן נזהה את ו כאקספוננטים הקריטיים שהגדרנו.
הסוספטביליות מוגדרת על ידי .
מאחר ש ו הן פונקציות מצב, ניתן לרשוםאם נדרוש כי , וניזכר כי , נקבל מהמשוואה לעיל כי .
לפי הגדרת האקספוננט הקריטי , .
מכך נובע יחס הסקיילינג .
האקספוננטים הקריטיים שדנו בהם עד כה עסקו בגדלים בשיווי משקל תרמודינמי.
אולם, בנקודה הקריטית יכולה להיות גם התנהגות קריטית של התכונות הדינמיות של המערכת.
לדוגמה, הזמן האופייני של דעיכת הפרעות אקראיות במערכת מציית ליד הנקודה הקריטית לחוק החזקה .
ניתן להרחיב את חבורות האוניברסליות הסטטיות כך שהן יכללו גם את האקספוננטים הקריטיים הדינמיים.
עבור חבורת האוניברסליות של מודל איזינג בשלושה ממדים, הערך של האקספוננט הקריטי הדינאמי הוא .
אקספו תל אביב (בעבר נקרא מרכז הירידים והקונגרסים) הוא מתחם בשדרות רוקח בתל אביב, מצפון לנחל הירקון, המשמש לקיום ירידים, תערוכות, כנסים ואירועים נוספים.
המקום מופעל על ידי חברת "אקספו תל אביב – המרכז הבינלאומי לכנסים ותערוכות בע"מ", חברה עירונית בבעלותה של עיריית תל אביב-יפו.
מדי שנה מתקיימים במקום עשרות אירועים בהיקפים שונים ופוקדים אותו למעלה מ-2.5 מיליון מבקרים.
בשנת 2019 שימש המקום כמארח הרשמי של אירועי האירוויזיון שהתקיימו בישראל.
המתחם מוכר בציבור גם כ"גני התערוכה".
כחלק ממיתוג החברה מחדש, החל משנת 2018 שמה שונה לשם "Expo Tel Aviv" (אקספו תל אביב).
את מתחם אקספו תל אביב מקיף רחוב הקרוי ע"ש אייזיק רמבה, ורחבת הכניסה הראשית למתחם קרויה על שם מרדכי-חיים שטרן.
בשנת 1956 הוקמו ביתני יריד חדשים, מגרשי התערוכה בבית דגן בשטחו של "מכון וולקני" ב-ראשון לציון" בסמוך אל "בית דגן" .
בשנת 1959 עבר המרכז למיקומו הנוכחי כיום מצפון לשדרות רוקח ולפארק הירקון.
בהמשך שונה שמו של המקום מ"יריד המזרח" לשם הנוכחי.
מאז שנת 1970 פועל במקום באופן קבוע גם לונה פארק תל אביב.
ב-1983 נחנך במקום מבנה "מרכז הקונגרסים" (ביתן 10 ששופץ לאחרונה ב-2011), ובסוף שנת 2003 הסתיימה הקמתו של "ביתן מספר 1" על השטח שבו היה בעבר האגם במרכז מתחם הירידים.
זהו ביתן תצוגה בשטח של 20,000 מ"ר, שבמשך שנים נחשב לגדול מסוגו בישראל ובמזרח התיכון, עד בניית "ביתן 2" לצידו, ששטחו 50,000 מ"ר ושטח חללי התצוגה בו 30,000 מ"ר (יתר השטח הוא חניון תת-קרקעי).
סמוך למתחם, נחנכה בשנת 2000, תחנת הרכבת תל אביב אוניברסיטה.